
Mnogo toga pisano je o životu i običaji- 
ma Bosne i Hercegovine. U većini se je to 
pisanje kretalo o muslimanskom dijelu naše- 
ga naroda, pošto su oni — kao četiristoljetni 
nosioci turske vlasti — davali dominantni 
ton života naših »čaršija« i »kasaba«, a uje- 
dno su bili i glavni pretstavnici trgovine i 
obrta. 


Građani bosanskih i hercegovačkih kralje- 
va i plemenitaša imali su svoj gradski i gra- 
danski život, običaje i etiketu. Ovdje ne mi- 
slim na život i etiketu na našim dvorovima 
plemenitaša, koji su nešto u tome pogledu 
kopirali Bizant, a ponešto i zapadnu Evro- 
pu. Tu mislim na onaj gradski život bosan- 
skoga građanina, koji je bio »slobodan 
čovjek«, ati su bili: slobodnjacisa 
nešto posjeda, trgovci, obrtnici 
irudđdari. Oni su živili u onome dijelu gra- 
dova, kako ih dubrovački pisci nazivaju 
»Sotto«, tj. »pod-grad«, »ispod-grada« — 

slobodno trgovište. To su ona: 
»Sotto - Visoko«, »Sotto - Bobovac«, »Sotto- 
Kreševo« itd. Utvrda ili »grad« pripadao 
je kralju ili plemenitašu sa njegovom svitom 
i vojskom, te je služio obrani zemlje. Građa- 
ni su pako živili i svoj dnevni život odvijali 
uglavnom »ispod-grada«, te su samo u da- 
nima borbe i rata ulazili u »grad«: muškar- 
ci kao vojnici, a žene i djeca u skloništa (ako 
je grad bio velik, u protivnom selilo se je 
u sigurno zaleđe), a u »gradu« su bile žit- 
nice — »hambari« i slagališta. U danima mi- 
rairada»bosanski krstjanin« imao 
je svoj vlastiti građanski život sa mno- 
go običaja i naročite »etikete« za razne 
zgode. — Taj život građana — »krst- 
jana« vrlo je škrto spomenut po spi- 
sima ili spomenicama, tek je veći dio oču- 
van u narodnoj pjesmi. vječnom 
odrazu našega čovjeka i njegova živo- 
ta; a najveći dio očuva naša konzervativna 
priroda, provedena dosljedno kroz narodni 
život t. zv. narodna tradicija ili predaja. 
Treba dobro promisliti i uočiti nauku pra- 
stare poslovice: »Pleti kotac, ko i 
otaci« ili druge poslovice: »Bolje je 
da i selo propane, nego u selu 
adet!«. Zato ova naša narodna tradicija 
jest vjeran izvor za narodni život, pošto su 


»krstjanski« gradovi bili daleko od 
stranih udara na njihov život i običaje. Time 
neću reći, da se jedan dio građanskoga ži- 
vota nije obogatio i utjecajima izvana kao: 
Dubrovnika, pa onda rudara Sasa, a kasni- 
je je nadošla i orijetalna crta. Kršćani Bosne 
i Hercegovine potisnuti sa vlasti, preuzeli 
su je Turci; nosioci bogate privrede bili su 
muslimani, pak su se »kršćani« — a tu mi- 
slim uglavnom na katolike, jer su se pravo- 
slavni kasnije u većem broju naseljavali po 
gradovima — morali stisnuti u svoja »get- 
ta«: Visokoga, Olova, Vareša, Srebrenice, 
Tuzle, Zvornika, Sutjeske, Fojnice, Kreševa, 
Dolca, Jajca, Livna, Majdana, Bihaća, Banja- 
Luke i drugih gradića i tu živiti svojim živo- 
tom. I to živiti još konzervativnije i čuvati 
još ljubomornije svoj vlastiti način života, 
jer svako »otstupanje<« nosilo je 
bojazan — izgubitinarodni »ja« 
iživot! 

Čuvanju građanskoga života katolika Bo- 
sne pridonijela je još jedna okolnost, a ta 
je grupisanje po vjerama, te donekle i po 
staležima, jer su imali priznata 
prava. Tako su čuvali svoje »begovi«, 
»age« i muslimani kao zajednica; fratri i 
građani svoje, kao stalež i u sklopu katolič- 
ke zajednice; pravoslavni i po vjerskoj za- 


jednici i po staležima (jedan dio obrtnika); 
jevreji kao vjerska zajednica i po udjelu u 
trgovini. Katolici-građani imali su još jed- 
nu posebnu prednost da su bili je- 
dini i glavni pretstavnici u rut 
darskomiželjeznomobrtu, te su 
kao takovi i ostali tekom oto- 
manske uprave. 

Turska okupacija raskopala je naše narod- 
ne i »gradove« i »ispod-gradove«, te su osta- 
li mali ostatci naših građana na pojedinim 
točkama Bosne, polako životareći, ali i odr- 
žavajući se! Zvornik, Olovo, Srebrenica, 
Majdan, Visoko, Dobor, Tuzla, izumriješe 
kao katolički gradovi još za turske okupaci- 
je, a Kreševo, Jajce, Fojnica, Vareš i Dolac 
življahu u teško vezanom »kraj s krajem«, 
te promicahu kroz povijest velikom, ali sku- 
po plaćenom energijom. 

Kreševo, zahvaljujući sreći svoga željezno- 
ga obrta i rudarstva, sačuvalo je svoju gra- 
dansku autonomnost i način života u najja- 
čemi stupnju. Grad i okolica imali su gotovo 
čistu katoličku cjelinu, a među gorama zaba- 
čen, bio je očuvan od raznih uticaja. Kako su 
Kreševljaci bili obrtnici preprodavaoci svoga 
željeznoga obrta i rudarskih proizvoda, to 
su kao »malo bolje« stojeći ili imućniji gra- 
dani mogli i živiti i očuvati svoj građanski 


način života i običaja. Treba ujedno znati, 
da je svaki »purger« svijeta ponosan na svo- 
je «purgerske« osobine, te je tu i prirodna 
ambicija jedan »spiritus movens«, da očuva 
svoj način građanskoga šivota, pa to isto 
vrijedi još u punijoj mjeri za iskonski kon- 
zervativne Kreševljake. Zato naročito pišem 
građanski život Kreševa: jer je tu bio grad 
za vrijeme samostalnosti Bosne; ostao je kao 
takav za turske okupacije; čisto je katolički 
i hrvatski; i ti običaji i građanski život sa 
svojom etiketom provodili su se do »dana 
današnjega«! 


KREŠEVO 


Samo mjesto nije ni u doba samostalnosti 
Bosne bilo neko naročito vojnički ili strate- 
ški priznato mjesto. Ono je i onda bilo jače 
privredno mjesto za rudarstvo i obrt. Kre- 
ševo je bilo sporedna rezidencija bosanskih 
kraljeva, ali je zato »Pod-Kreševo« bilo veli- 
ko trgovište za proizvode i razmjenu doba- 
ra, naročito sa jugom — Dubrovnikom i 
srednjom Dalmacijom, a posebno sa susjed- 
nom Hercegovinom. Kreševska tvrda, kra- 
ljevski grad, stajao je na današnjem »Gra- 
d u« (odatle i ime: nomen — omen!) iza ira- 
njevačkog samostana; a »Pod-Kreševo« je 


bilo u današnjem »Kreševskom Polju« izme- 
đu sela: Polje — Alagići — Komari — Mra- 
tinići i Paške. Mnogobrojna »mašeta«, »steć- 
ci«, koja su u većini odnijeta za gradnju ku- 
ća i kreševske crkve, svjedoče o negda buj- 
nom i dobro stojećem trgovištu »Pod-Kre- 
Šševa«. 

Dubrovački službeni ljetopis spominje pred 
pad Bosne, kako kraljev stric Radivoj Kri- 
stić kupi »200 libara topovskoga baruta« za 
obranu grada. Ime istočnoga dijela Krešev- 
skoga polja, potpomognuto predajom o veli- 
koj crkvi, i danas nosi ime »Crkvenjak«. 

Druga narodna predaja priča o borbi s 
Turcima za grad, koja je trajala dulje vre- 
mena. Turska okupacija porušila je tvrđa- 
vu, kao strateški nevažnu i daleko od gra- 
nica svoga carstva; a »Pod-Kreševo je bilo 
razrušeno i zapaljeno, te se je rudar i kovač 
zavukao u brda da ubrze otpočnu svojim ra- 
dom. Da je to tako, svjedoči nam narodna 
predaja o najstarijoj kući u Kreševu »da je 
od feta« (a vjerojatno i od prija), za koju 
kuću držim, da je prema svojem unutarnjem 
uređaju bila stan »rudarskoga emi 
na«. To napokon potvrđuju i turski državni 
dokumenti iz godine 1565, koji navode, da je 
od »sarafa Luke u Kreševu ubrano 
8.520 drama srebra« kao državna daća. 


To je pisani dokumenat i jedva je prošlo 100 
godina iza turske okupacije — a to znači, da 
je Kreševo u svojoj današnjoj dolini ponovo 
oživilo kao rudarski 1 obrtnički centar gor- 
nje Bosne. 


NASELJA U KREŠEVU 


Turski rudarski zakonik pri 
znavao je zatečena prava ruda. 
ra i obrtnika, pak su naši Kre- 
ševljaci mogli nešto slobodni. 
je živiti, a s tim ujedno i svoj za- 
sebni građanski život voditi. 
Stanovništvo Kreševa i okolice ostalo je i pod 
turskom okupacijom katoličke vjeroispovje- 
sti, te i danas nakon 500 godina ima malo | 
muslimanskih kuća; Kreševo — jedva 20 ku- 
ća, Bjelovići — 2 kuće, Mratinići — 10 ku- 
ća,.Crnići — 15 kuća, a selo Gunjani i Vido- 
savići — kao isključivo muslimanska sela — 
bliža su Tarčinu, nego Kreševu, a za musli- 
mane Kreševa zna se, da su većinom doselje- 
ni mnogo kasnije iza turske okupacije; Sko- 
pljaci i Fejzagići — iz Skoplja (Bugojna), 
Kamburi iz Bjelovića, Čizmići iz Dalmacije, 
čiji pradjed ili djed bio je »poturčeni k«. 
Dnevni život kac i stanbene kuće bile su pot- 
puno odvojene: katoličke duž lijeve strane 

Kreševčice, a muslimanske na desnu stranu 
riječice u predjelu zvanom »Muslemin«. 
Poslovno su mnogo zajednički radili. Nase- 
ljeni Dubrovčani Nijemci ili su otselili ili su 
se potpuno pretopili u 100%  Kreševljake. 
Istina, nailazi se na pojedinačna imena u 18 
stoljeću, koji su doselili iz Ugarske — ali ti 
su malobrojni. ' 


ČARŠIJA I KASABA 


Kreševo je bilo i »čaršija« i »kasaba«. Ka- 
saba t.j. manji gradić sa sijelom političke 
uprave; a »čaršija« t. j. trgovište za prodaju 
i razmjenu produkata Mjesto je bilo jak kon- 
zumenat cerealija, a producent rudarskih i 
željeznih produkata, te mesarskih proizvoda. 


Politički upravnici turske uprave nazivali su 


se: »serđari«y »naibi«, kadije«, 
»kajmekani« i »zabiti«. Stara kuća 
upravnika bila je u Olovčića ulici a 
kasnije je izgrađena u 18 stoljeću nova zgra- 
da u sredini Kreševa, iza kako prodade obi- 
telj Tomića zemljište za džamiju. Katolički 
dio Kreševa dijelio se je na »tri čela«: 
»Donje, Srednje i Gornje Čelo«, a turska ga 
uprava podijeli na 7 kvartova ili »mahala« 
i 1 mahalu muslimana. 

»Mahale« su se nazivale po starim i 
najjačim porodicama:  Macina,  Olovčića, 
Jarića-Kristića, Tomića, Zekića, Ćutuk i 
Kopića, a ta imena znamo oko godi- 
ne 1800. Pretstavnike kvartova nazivali 
su »mahal-baša«, te su ujedno sačinja- 
vali gradsko vijeće zv. >melđuz« i lično su 
bili odgovorni za red i poredak svoje »m a- 
hale«, kao i za ubiranje poreza. Kraj rije- 
čice bio je prostor zvani »Jalija« i tu bi 
se držali javni državni proglasi 1 obavljale 
javne kazne, te bi se tu odmjeravao porez: 
»glavarina i harač«. Kako se je porez davao 
u zakup, to se je događalo i zloupotreba, te 
Kreševljaci pričaju, kako se je djeci mjerila 
glava «gajtanom«, da se vidi jesu li dorasli, 
a pošto je bio »dukat od glave« bilo je ra- 
čuna da glava bude »uprav od mjere«! Jed- 
nom nasta i buna, te Kreševljaci htjedoše 
ubiti »haračlije«, nu ovi pobjegoše. 


POLICIJSKA SLUŽBA 


Službu policije u Kreševu obavljali su re- 
dovito dva čovjeka službeno zvani »zapti- 
je«. Prvo doba okupacije bili su to muslima- 
ni, a od sredine 18. stoljeća, bijahu u toj 
službi i nekolicina katolika. Za jednoga se 
priča, da se je »naročito htio u službi i iska- 

zati«, te je rođenoga brata »uhapsio« (u 
zatvor odveo) jer se je kući kasno sa sijela 
vraćao. »Kajmekan« dobro prozrevši na- 
mjeru, zatvorenoga pusti iz »hapsa«, ali i 
»zaptiju« otpusti iz službe primjetivši: 
»Kada Ti hapsiš za to rođenoga brata, a što 
ćeš učiniti sa onim, na koga si žedan« (tj. 
komu se hoćeš osvetiti)? Služba »zaptija« 
bijaše i kazne izvršavati: šibati, »tobati« 
. (po nogama udarati), u »falage« metati, t. j. 
noge vezati, u klade noge metati, lance ili 
teške »sindžire« na ruke i noge stavlja- 
ti. Svi ti zadatci »zaptija« ogadiše narodu 
službu »zaptija«, te zato i imamo poslovice- 
rugalice: »Stoji ko zaptija«, »traži 
ko zaptija«, »priviruje ko zapti- 
ja«! Drugačije su u službi bili komotni — 
van .samoga Kreševa nisu većega nadzora 
vodili; policijske prekršioce zakona, koje ni- 
su uhvatili u Kreševu redovito su »raporti- 
rali«: »nije u čaršiji«! Na pijačni ili 
»pazarni« dan još su nadgledali »kutiju« i 
»kantar«. 


POŽARNA SLUŽBA 


Požar je bio stalni neprijatelj Kreševa. Sve 
su kovačnice bile od drveta, a kuće u gor- 
njem dijelu građe isto od drvenoga materi- 


jala. Zato u Kreševu i bijaše stalan oprez 
glede požara i bijahu ustaljeni neki tradicio- 
nalni propisi. Tako za većega vjetra kovač- 
nice nisu radile; a u kućama na »ognji- 
štu« imala se je pod sač dobro vatra zapre- 
tati; svaka je kuća imala »lje stv e«, a grad. 
ska uprava dvoje vrlo visoke »lje st ve«,ko- | 
je su visile na kući policijske zgrade; svi ko- 
vači t. j. kovačnice imale su t. zv. »kan- 
dže« (na dugu motku nataknuto željezo: 
na vrhu dulje sa oštricom za prolamati krov, 
a sa strane željeznu kvaku za vući gredu), 
koje su uvijek stajale »na očima« t. j. da 
ih se uvijek vidi i uzme! Muškarci su bili 
dužni aktivno gasiti požar, a žene i djeca 
nositi ili dodavati vodu. To »dodavanje vo- 
de« imalo je sistem »lanca«: od ruke do ru- 
ke dodavana je posuda sa vodom do mjesta 
požara, da se brže gasi i da ne nastane guž- 
va kod nošenja vode. Hrabre i požrtvovne 
kod požara svak je častio — »štimao«, 
a tko je skrivio hotimice požar, ne potrnuv- 
ši vatru za vrijeme vjetra, taj je bio javno 
»toban« (po tabanima udaran). 

Političkoj vlasti bili su na službu — »m a l- 
baše« t. j. pretstavnici kvartova, za sela 
»knezovi«, a svi oni služahu »za čast« 
i redovito ih narod odabiraše. Druga tradi- 
cionalna ustanova bijahu »ćefili« t. j. dva 

jamca, a oni se uzimahu: ili da će se dužna 
svota isplatiti ili da će se obećano izvršiti. 
.U protivnom »ćefili« su plaćali. Treća usta- 
nova bijaše sud dobrih ljudi, a to se 
je ovako izražavalo: »zovnut ćemo lju- 
de«, i obično bi svaka stranka uzela po dva 
čovjeka, te bi se oni povukli na stranu i do- 
nijeli pravorijek, koji bi stranke imale kao 
presudu primiti. Tko bi se i »ljudima« pro- 
tivio, taj je bio malo cijenjen, te zato i tu 
imamo one poslovice: »Tko ne sluša 
ljudi, nebojiseniBogal ili druge: 
»Mani se ti njega, ne slušali on 
ljudil« U taj sud dobrih ljudi uzimali su 
se uvijek ljudi priznati po poštenju, radu i 
domaćinstvu. 

Posebna, naročito poštovana, ali ni kojim 
pisanim zakonom ne utvrđena vlast bio je 
»esnaf« i »najstariji od esnafa«. 
Kreševo je imalo tri grupe najjačih i najbroj- 
nijih obrtnika: kovači-dimači kova- 
či, terudari i spadahu u tri »esnafa« — 
ceha; mesari, pekari-ekmekčije, krojači-terzije 
i abadžije, trgovci i drugi kao kujundžije- 
zlatari sačinjavahu zasebnu skupinu i imahu 
kao jedinstven »esnai« u crkvi svoje dvije 
svijeće i svoju misu na stanovite dane. U 
zapisnicima Kreševskoga samostana imamo 
glede »esnafa« samo zapisane »esnafiske 

mise« i »esnafske svijeće«, pak je- 


«dino prema tome i nešto iz predaje možemo 


zaključiti na opstojanju »esnafa« i njihovu 
važnost za dnevni život. 

»Esnaš«: kovači-dimači bijahu kova- 
či b».majdandžije« zvani, a tu se ubra- 
jahu majdanski kovač i dva pomoćnika, te 
»dimač«-talioničar sa 2 pomaga 
ča. »Esnak«: »kovači« pribrajahu sebi 
sve kovače konjskih ploča, konjskih čavala, 
»nalbate« — potkivače konja, »pokovci« — 
kovače kosa, rala, motika i oruda, te »otu- 
cači« — obrtnike koji uljepšavaju konjske 
ploče. 

»Esnai« rudara ili »rupara« sačinjavaše 
sve vrste rudara. Rudari su radili po skupi- 
nama i to se zvaše »rudarska druži- 
na« sa starješinom na čelu. Svaka skupina 
imađaše svoje rudarske rovove i družina je 
kopala i vadila rudu od »tovara« (100 oka), 


ESNAFSKE SVIJEĆE 


Do 19260 postojahu u Kreševskoj crkvi 
»esnaiske svijeće« za svaki »esnaf« po 2 ve- 
like i teške svijeće, te stajahu u staroj crkvi 
s obje strane lađa od crkve tik velikoga ol- 
tara. Tu bijahu još dvije svijeće »esnafa tr- 
govaca, kasapa, ekmekčija i terzija«, pak ih 

tako u svemu bijaše S svijeća. Te su svijeće 
gorile kod svečanih blagdana, kao: Božića, 
Uskrsa, Velike Gospe, Sv. Katarine i t. d.; 
za vrijeme mise — službe Božije, koja se 
činjaše za onaj »esnaf«, tako prvi dan Bo- 
žića bijahu sv. mise za tri »esnafa«, kroz tri 
dana Uskrsa i Duhova također; na Gospine 
svetkovine za rudare, na sv. Josipa i neke 
druge svece za »esnai« trgovaca, kasapa i 
drugih. Od svakoga »esnaia« gorahu svijeće 
kod pokopa člana »esnafa«, jer se je mrtvac 
u Kreševu nosio crkvu i tu bi se pjevalo 
»opijelo«. Za održavanje tih svijeća bri- 
nula su se po dva člana istoga »esnaia« 
i za novčane prinose i za salivanje svijeća, 
a također su pobirali i novčane priloge za 
svoje službe Božije. I državna je vlast priz- 
navala »esnafsku« tradiciju, tako je u prav- 
nom sukobu dvaju istoimenih članova »es- 
nafa« priznavalo se je tradicionalno 
pravilo uzusaili presuda saslu- 
šana od »esnaf-baše« — starješi- 
ne ili priznatoga majstora toga 
zanata. 


ESNAFSKI PIR 


Sa jedne strane, u koliko nije turska vlast 
dala, da se obrtnici sami koriste svojim obr- 

tom, te su većinom radili za muslimanske za- 
kupce ili trgovce, dotle s druge strane imale 
su i obzira prama obrtnicima, da »zanat 
ne stane« (prekine se ili zamre). Stari ko- 
vač Fojnice, Krističević pričao mi je, da su 
fojnički kovači imali »esnafski pir« na 
Ime Isusovo — sedmi dan po Novoj Godini, 
te bi se svi kovači sabrali u najveću kuću 
jednoga kovača, a zajedno bi kupili piće, 
dok bi jelo poslala svaka kovačka kuća. Stari 
kovači Kreševa toga se ne sjećaju, da je to 
bilo u Kreševu. Jedino se sigurno zna, da 
su kovači slavili svetkovinu Imena Isusova 
i sv. Luciju, te su tada imali svoju »esnaisku 
misu«, ma da sv. Lucija nigda ne bijaše crkv. 
zapovijedani blagdan, kovači taj dan nisu 
»kovali« — radili. Poznata je radinost 
kreševskih obrtnika, ali i volja za ugodnijim 
životom, te je Kreševo bilo poznato mjesto 
u potrošnji mesa, pšenice i graha, a od pića 
— rakije. Velika većina kovača radila je za 
svoj račun, jedino »majdandžije«, i »dimači« 
radili za račun vlasnika »majdana«. Rudari 
su također radili za svoj račun, a tako isto 
i»žegari« — ćumurdžije, koji su »kadili« 
— palili drveni ugljen. 

KREŠEVSKI »KRAMARI« 


Posebna kasta radnika bijahu »kiridži- 
je« sa »kramarom« na čelu. Ti se vječno kre- 
tahu na putu: iz Kreševa noseći željeznu To- 
bu duž sve Bosne i Hercegovine, nešto u Sr- 
biju, a iz Posavine vraćahu žito, iz Hercego- 
vine sol i duhan. »Kramar« je sastavljao pu- 
tujuću družinu: konje i kiridžije; preuzimao 
jamstvo za robu, plaćao »hanove i konake«, 
isporučivao robu, tražio nove tovare za na- 
trag, a on je isplaćivao i »kiridžije«. »Tari- 
ifa« je bila priznata: posebno za tovar tamo 
do mjesta prodaje robe, a posebno povoljna, 
ako se svi konji tovare i natrag sa punim 
tovarom. »Tovar« je bio uglavljena jedinica 
od 100 oka, ali tovar za konja je redovito 
prelazio do 150 oka. 


HANOVI I KRČME 


Trgovine otvarahu katolici Kreševa od po- 
lovice 18 stoljeća, a mesari bijahu isključivo 
katolici sa vrlo velikim prometom mesa, lo- 
ja za svijeće i kožama. 

Veliki »han« — prenoćište za putnike i 
konje bijaše u sredini Kreševa, vlasništvo 
muslimana. Do svršetka 17 stoljeća bijaše 
jedna kafana, a od 18 stoljeća dvije, od ko- 
jih jednu držaše katolik. Kafa se je pila na 


18 


»fildžane« (male posudice), ali se kafa raću- 
nala u »konak« (spavanje), ako se je preno- 
ćilo u »hanu«. »Konak« je bio »marijaš« 
(2 novčića), pa »20 para« (4 novčića), dok 
nije skočio — na »groš« (8 novčića)! To- 
kom vremena bijahu i 2 »hana« sa katolič- 
kim vlasnicima. 

Prvotno bijaše samo jedna privremena kr- 
čma, koju je povremeno, t. i. sezonski do 
»korizme« ili posta pred Uskrs držao neki 
pravoslavac iz Hercegovine. Polovicom 18 
stoljeća bijaše stalna krčma, vlasništvo Kre- 
ševljaka — katolika, ali u sporednoj ulici — 
Rijeka zvana. 18 stoljeće ima 2 krčme, da se 
dalje penje broj pod austrijskom upravom. 
Krčma je imala svoje mjerilo: rakija se je 
naručivala i pila na čaše (po prilici 1 decl.), 
a vino u »bukarama« od zemlje — »mala i 
velika bukara«. Kreševljaci nisu poznavali 
niti poprimili muslimanski običaj »akšamlu- 
ka« — svaku večer stanovitu mjeru rakije 
popiti uz »mezu« (jelo), nego su pili su- 
botom na večer i nedjeljom po podne, te pri- 
godom svetaca ili zgoda kao pira. Tek su 
bila obligatna tri dana, da se. »zapiju« t. j. 
veći dio dana da pomalo piju i napiju se, 
a to je treći dan Božića, sv. Katarina — pa- 
tron crkve i završetak radova u rudarstvu, 
treći dan Uskrsa — kao početak rada u ru- 

darstvu i talioničarstvu, te onda »Pokla- 
di« ili »Karneval«. Tu pokladnu slavu 
nije uništio ni najveći progon turske vlasti: 
U Kreševu se je »pokladovalo« sve u šest- 
naest, tako da su muslimani redovito pitali: 
»Kadaćedoćionivakat,kada vla- 
si pobudale?«, jer se je onda pilo i 
mačkarade  priređivalo. Glede pića bijaše 
strog »adet« (običaj): par puta u godini 
smjeli su momci preko 20 godina, da se po- 
napiju vina u privatnoj kući, a u »mehanu« 
(krčmu) smio je doći iza ženidbe, kada je 
»stekao« prvo dijete! Za muslimane, koji 
su »kulanisali« (pili) bila je posebna 
»odaja« (soba) pristupna i pozvanim ka- 
tolicima. Pred Božić — uz post, a naročito 
uz post pred Uskrs »bacalo se je piće 
i čibuk« (t. i. prestajalo se piti i pušiti). 
Zabava i »mehane« i »kafane« bile su narod- 
ne gusle uz junačku pjesmu, a »saz« i »šar- 
gija« za pjesme »momačke i djevojačke«. Na- 
rodni su guslari pjevali svoje pjesme prema 
konfesiji, te ako je guslar »katolik« isječe 
sve »Turke«, a ako je musliman — guslar 
»isječe i poveza sve Vlahe!« Dobar guslar 
ili tamburaš bi čašćen i od »handžijei 
od »kafedžije« i od »mehandžije«, a nisu 
izostajali ni »meraklije« (ljubitelji) pjesme. 

PAZARNI OBIČAJI 

Kreševo je imalo za turske dobe prvotno 
»pazar« (pijacu) nedjeljom, pak se je to 
kao i u ostaloj Bosni na molbe crkvenih vla- 
sti prenijelo na ponedeljak, a mnogo kasni- 
je na subotu. Sve vrste žita prodavale su se 
i kupovale na »kutiju«. To bijaše drvena 
okrugla posuda na vrhu željezom okovana, 
da se ne može podrezati i varati. Sva druga 
roba prodavala se je na »tereziju« ili 
»kantar«. Jedinice »kutije« jesu: »ku- 
tija« (oko 10—12 oka) »čerek« (2 kutije oko 
20—25 oka), »šinik« (80 oka i »tovar« (100 
oka). »Terezija« je mjerilo od »drama« 
do »oke« i »junge« (oka i pol). »Ka n- 
tar« je mjerio veće i teže stvari, a imao je 
2 strane: »la lik u« do 20 ili 25 oka, te »te- 
škustranu« do 100 i 200 oka. Dvije vrste 
»kantara« bijahu: »mali« i »veliki« 
t.j. prema većem mjerenju »o k a«. Mjera za 
duljinu bijaše »aršin«, a u domaćoj upo- 
trebi »lakat« (rif) t. j. jedan omotaj platna 
ili bilo od čega od dlana preko lakta do dla- 
na. Bijahu i posebne mjere za dragocjene 
kovine ili lijekove »bogde«, a posebne mje- 
re za neke vrste robe kao svijeće od loja, 
smolu, prodaju sjemenja, lučevine!) i t. d. 
"Svijeće: 1 velika i 2 male, 2 velike i 5 male; loj: 


mali i veliki prijetop; smola na Rkuglove; sjemena na lule; 
luč na snopove. 

OBITELJSKA I RODBINSKA ZAJEDNICA 


Vlastita kuća bio je ideal svakoga obrtni- 
ka u Kreševu. »Nejma ni kuće niku 
ćištal« — pa to je značilo »bezimena 
čovjekalk A obitelj značila je i ponos i 
svetinju! »Kuća« u prenesenom smislu re- 
dovito se i rabilo, a ne riječ »obitelj« n. pr.: 
kuća Kopića, kuća Bana, Šerkića, Olovčića 
i t. d..Zato se veli: »Šta Ti veli kuća« 
t. i. obitelj. Prema tome udešene su i one 
druge usporedbe: »Nema većega pak- 
la, odhrđavekućekili »Ni većega 
blaga, kad se kuća slaže!« Vrhunac 
značenja dala je ona poslovica: »Kućni 
pragnajveća je planina!« a to zna- 
či: tko pljune na kuću — pa tomu ništa do- 
bro ni sveto nije; tko jednom ostavi kuću i 
pleme, taj se gubi redovito u »nepoznato 
iza najveće planine!« Ali ima nešto i pre- 
nesenoga smisla u riječi »kuća«, tako: »T e- 
ško kući, koja se ne dimi«, a znači 

- izumrla je ili izumire; ili >»Nejma kuće, 
adaseunjojnedimi!« — znači, da 
svugdje ima pomalo.svađe i nevolje, ali va- 
lja snositi. ' 

Glavar kuće zove se »kućnidomaćin« 
ili samo »domaćin«. »Domaćin« je otac ili 
stric, a zna se i birati dogovorno, pa prema 

općem dogovoru i mijenjati. Drugačije nje-- 
gova domaćinska služba jest doživotna. U 
»kući« je sve zajedničko, osim »suknenih« i 
»prtenih« haljina, što posebno svakome pri- 
pada i obnavlja se redom. »Sanduci sa 
prteninom i osebinom« (nakitom ili 
kakovom naročitom  svojinom) pripadaju 
svakom oženjenom paru. »Prekopatiili 
kopati ženine sanduke« — bijaše 
sramota za svakoga muškarca. »Prteninu« 
je držala svaka žena u svojim sanducima, 
dok su ostale haljine visile na »ljenci« ili 
»srgu« u sobama. »Srg« je duga motka 
obješena na uže pod stropom grede, a tik 
samoga zida sobe. Kućno posuđe bilo je za- 
jedničko, te bi kod diobe svaka žena uzima- 
la, što je donijela kod udaje, a »babovi- 
na« se je dijelila po glavama. Domaćin je 
imao kućnu potrošnju podmiriti bar za 7 
dana i to se zvalo »hettaluk«, dok bi se 
na jesen podmirivalo za dulje vremena. Od 
žena jedna je »maja« t. j. koja sprema hra- 
nu i vodi račun o inventaru živežnih namir- 
nica. Druge žene naizmjence tkaju, predu, 
vezu, kroje i šiju. Oženjeni muškarci od vre- 
mena do vremena »sviđaju račun« t. 
i. starješina polaže račun o potrošku i čine 
međusobni savjet o radu. Kada se dječaci 
»zamomče«, a djevojčice »zacure« do- 

maćin se brine za nova odijela. Obično se 
vode kućni razgovori i brige brinu po veče- 
ri u zajedničkom malom sijelu. Stranac ne 
smije znati tih briga, jer >»tuđa ruka ne 
češe svrabal«, 


RODBINSKI ODNOSI 


Druga jača veza jest — rodbinska veza. 
»Rod«i»rodijak« jesu prvi iza »k uć e«. 
»Teško onome, koji nejma rodi 
jaka!«. Rod se dijeli »po debeloj kr- 
vic«ili»pomuškoj lozi«, te onda »po 
tankoj krvi« ili »ženskoj lozi«. 
Po prvoj rodbinskoj vezi zovu se »rodi- 
jaci«, a po drugoj većinom »prijate- 
lji. »Domaćin« je smio u kući i sve 
mlađe »rodijake« za kaznu udariti, dok je 
»djed« smio na svakoga »svoj ćibuk po- 
tegnuti«. 

Treći oblik jače veze jest »kumstvo«, 
»jaranstvo«i»pobratimstvo«. Sve 
je to jednoga »kalibra«, a da bi se moglo 
graduirati! »Kumstvo« se je sticalo prigo- 
dom vjerskoga obreda, dok je posebno bilo 
»striženokumstvo«, koje se je sticalo 
rezanjem kose i to po prvi put kod djece. 
Kako su se kod »striženoga kum 
stva« uzimali i inovjerci, to su bosanski 

biskupi - vikari to zabranjivali i tako je to 
uglavnom izčezlo. Pred 20 godina meni je 
poznat zadnji slučaj »striženoga kumstva« 
na selu Bukvi između jedne katoličke kuće 
i muslimana, »jer su im djeca mrla, 
pa da promijene kumal<«. »Jaran- 
stvo« se stiče od mladosti, a »ppobra- 
timstvo« većinom u nevolji. Za »kuma, 
jarana ili pobratima« ginulo se je kao i za 
»kuću!«. 

Opće zajedničko imanje zove se »djedo- 
vina«, a užega pojma »očevina, ćaće- 
vina ili babovina«. »Rod« i »pleme« 
bili su ponosni na svoj podmladak — »mla- 
dež«, »mlađariju«, te su ih zvali »ko- 
ljenovići«. Tim više, ako su se istakli 
u radu; poštenju i dobru glasu! 

Onaj, koji se je »priženio« t. j. ože- 
nivši ženu nekoga roda, pa prišao u kuću 
njezine rodbine, to se je imanje zasebno 
zvalo: »ženevina«. 


KUĆA 


Kreševske kuće građene su većinom ma 
sprat. Donji dio od kamena, a gornji od dr- 
veta ili od »pletera« t. ji. drvo ispreple- 
teno šibljem ili »dizma« t. j. drvo do dr- 
veta sastavljeno, te onda u oba slučaja omal- 

tana izvana i iznutra. Donji dio kuće čini 
jednu ili dvije »magaze« — prostor za 
razne potrebštine. 

Većina kuća ima drvene stepenice »ška- 
le« sa ulazom na »divananu«, koja je 
otvorena i sa »ljenkom« duž iste (dugo 
tanko drvo) za sušiti rublje ili zračiti odije- 
la. Takav prostor zatvoren kao predsoblje 
zovu »araluk«. »Kuća« se naročito zo- 
ve srednji dio zgrade, gdje se jelo gotovi. 
Sobe dijele na: »soba«, »sobica«, te na 
»udžeru« — spremnicu za jela i životne 
namirnice. 

Soba ima uz zemljanu peć svoj »sobni 
dolai« (zidni ormarić), »policu« ispod 
greda, te »sr g« za haljine i »čiviluk« za 
vješanje odijela. Ukras sobe jesu svetačke 
slike, ogledala i koji predmet oružja. Strop 
je od drveta »šiše« ponekada ukrašeno 
rezbarijom, te je bilo i vrata rezbarijom 
uvikrašenih ili od komadića drveta u geome- 
trijske figure složenih. Preko dana soba je 
zastrta ćilimom ili širokom »ponjavom« 
otkanoni od komadića raznih platna. »K u r- 
dele« su uski platneni pokrivači za pod 
preko sobe ili kuće, a rađene od neuporabi- 
vih platnenih ostataka. Prekrivena soba duž 
zidova ukrašena je »pirlitanim« jastu- 
cima. Duž bliže strane sobnib vrata stoje 

prekriveni »sanduci« puni ruha i prteni- 
ne, a tu se čuva i zlatnina i srebrenina. Kuć- 
ni novac čuva domaćica u svome »sanduku«. 
Bogate i jače zadruge imale su posebne dr- 
vene sanduke za novac — »čeknedža« 
zvane. 


KUĆNI UREĐAJ 


Svaka kuća ima ograđeno dvorište — 
»avliju« spremu za drva i ljetnu kuhinju: 
ako je otvorena zove se »sadrma« i tu je 
velika »krušna peć«, a ako je zatvorena 
zovu — »mutvak«. Tu se ljeti i jede. 


Sve što kuća treba naziva se »kućni 
ustreb«. Poseban je pribor  »udžere«: 
»naćve« — za kuhanje kruha, »varića- 
ci«i»ulčeci« za brašno i »jerišće« — 
rezance, »>kašuni« za žito, »luko-tuc- 
nji«, »vrčve« za maslo ili pekmez, »br- 
daci« za pića, »aranije« — veliki kot- 
lovi i »paretiji« kotlovi itd. 

U kući je ognjište, a okolo kuće poredani 
su »sahani« (bakreni tanjuri), »tepsi- 


je« i »tepsije-demirlije« (šarane), 


»dugumi« — veliki bakreni sudovi za: 
vodu, »ibrici« — sudovi za vođu na cijev, 
»testije« — vodeno obojeno sude i »br- 


daci« neobojeno vodeno posuđe. 


»Sinija« je častan predmet kućanstva; 
sa iste se jede ili ako se »jerišće razvi- 
ja«, pak se opet nalazi u službi »Božjega 
nimeta« (dara)! 

U par kuća poodavno sam vidio još i 
»s e pe t« za haljine, samo je nešto drugačiji 
i ljepše opleten, a služio je za pohranu odi- 
jela i visio je o zidu. To je ono kada se ju- 
nak oblači i narodna pjesma pjeva: 


»Primače se srgu i sepetu, 
te udara na sebe odjelo!« 


DUŽNOST KUĆE 


»Raditizakuću« — to je obaveza za 
sve. »To je dužna kuća datil« jest 
pradavnim pravilima uglavljeno: što i kako 
kuća ima učiniti! Najveće je pravilo bilo: 
»Dogovorkućeneruši!« Taj se »do- 
gOvor« — gdje ima više muških glava ili 
žena od braće, stričeva i t d. — redovito 
obavlja po večeri. 

Momci i djevojke, kada se »zamomče« 
ili »zacure« jednako se »gizdaju« (no- 
va odijela primaju); žene dobivaju jedno- 
vremeno ili ako hoće što drugo tada i to u 
istoj vrijednosti. Oženjeni muškarci znaju 
malo i pregoriti, »samo neka je ženama pra- 

vo«. Djeca moraju biti sita: »udri djecu 
komadom (kruha) u glavul« — a odi- 
jevanje prema potrebi. Najmlađa žena prva 
ustaje i loži vatru, dok svaka noseća žena 
ima nešto više pažnje i razne želje glede jela 
nastoje se ispuniti: jer postoji duboko vje- 
rovanje, ako žena u tome stanju što zaželi 
i ne dobije, pak se u taj čas dotakne bilo ko- 
jega dijela tijela, na istom dijelu tijela ostat 
će znak u novorođenčetu u onom obliku, što 
je poželila. 

Kućna je dužnost: kumovati kod krštenja 
ili svatbe (prema rodbinstvu ili obavezama); 
davati »mobe« (radnu snagu) za potrebe 
zajednice kao: graditi kuću, kovačnicu, mlin, 
kopati mrtve. U tu dužnost spadaju: obaviti 
slave, »rod« ili »gosta« primati u kuću na 
stan i hranu. 

»Kućna čeljad« ili »ukućani« ima- 
ju prava i dužnosti, te se zovu: »jedno- 
kućani«. 

Dužnost starješine jest, da nedeljom uju- 
tro iza »ručka« (oko 8—9 sati) svima »u k u- 
ćanima«, koji su ženjeni (t. j. i muškarci- 
ma i ženama) dadne po koju paru, a mom- 
cima nešto manje, za trošak ličnih nahođe- 
nja. 

MLIN 

Kakogod u Kreševu mora svaka veća kuća 
imati svoju »>krušnu peć«, tako mora 
imati i svoj »mlin«. Svi kreševski mlini jesu 
duž riječice Kreševčice. Redovito nitko nema 
cijeli posjed mlina, nega ga imaju na udjele 
Lozv. »redove«. »Red« znači vrijeme od 
24 sata; »pola reda« znači dan ili noć, 
prema nedjeljnoj izmjeni Dionici mlina zo- 
vu se »redari«. Trošak opravka ide na za. 
jedniček dijelove. Dijelovi mlina nazivaju se: 
»benat« — vodena ustava, »jaz« — tok 
vode od »benta«, »badanj« — drveni 
pad vođe do mlina. Svi se mlini pokreću na 
vertikalno drveno kolo sa »per ajama«. 
Na noćne »redove« prate muškarci žene u 
mlin, jer je to ženski posao. Muslimani mu- 
škarci taj posao obavljaju za svoje kuće. 
Tko nema svoga »reda« taj plaća »ujam« u 
novcu. 


DJELIDBA 
Zajednica je bila poštovana i cijenjena. 
Ali kada se moralo »podijeliti« nije to 
išlo bez bola! »Dijele sex ili »podije- 
lit će se« bila je uvijek jedna tužna novost! 
Imanje se dijeli na: »pokretno« i »ne- 
pokretno«. Dijel se naziva »paj«. — 

»Osebina« ili »ženevina« ne ulazi u 
opću dijelidbu. Pri djelidbi otac ili mati sa 
svojim dijelom priklanje se sinu, komu hoće 
i vole. Kako je dugo vladao »šerijatski pro- 
pis« u Bosni, to se je prema njemu i postu- 
palo. Jedino je vjerovatno ostalo po starom 
običaju, da se »alat« (kovački pribor) ili 
pravo na »rudarske jame« dijeli po muškim 
glavama. Tako se isto dijelila pšenica i grah. 
Pri dijeljenju najmlađi odabira »paj« i tako 
po redu do najstarijega. 

Mnogo se je nastojalo, da se razdijele bez 
svađe i suda. Redovito bi se zvala dva naj- 
starija muška člana roda, da prisustvuju dje- 
lidbi i održe pravednost i ta bi se djelidba 
završila svečanim ručkom ili večerom. Pred 
Božić ili Uskrs nije se djelidba obavljala, ne- 
go »kada prođu sveci«. 


STAN 


Svojevremeno bijaše »pam u ka« malo ili 
nimalo. Sve bijele haljine tkale su se od la- 
na. Zato je svaka kreševska kuća imala ko- 
madić zemlje, gdje se sijao lan ili konoplja. 
Tako se neka mjesta i danas zovu »Laniš- 
ća< ili »Močila«, gdje se je lan »močio« 
— topio. Kako su Kreševljaci uvijek bili či- 
sti, a i volili se gizdati, to su »stanovi« vječ- 

uo lupali po kućama. Djevojka, koja nije 
znala ikati — imala je malu preporuku za 
udaju! Na »stanu« se tka platno — »po- 
stav«, a»klinča«< za ostalo, kao: peškiri, 
marame, jagluci, rukavi, nogavice, svitnjaci, 
ogrlice itd. Stan se dijeli: »u dva nita<ili 
»u četiri nita«. »Čekrk« je kolovrat 
za »sukanje« na cijevi, a »bubanj« 
S sprava gdje se »povjesm o« sta- 

vi, da se od njega namataju cijevi. »Pre- 
m je služila za predenje konca. Goto- 
vo platno »bijeli se« za kasnih proljetnih 
dana tako, da se dnevno češće moči u vodu 
i onda suši na suricu. 


PRANJE I KUHANJE SAFUNA 


Svake subote iza kako se kovači umiju do 
pasa, presvuku i odu u »čaršiju« — mora 
se sva kuća ribati. Sva se kuća dnevno mete, 
a po ručku i večeri ona prostorija, gdje se 
je jelo: »da se nimet ne gazi«. 

Krečnje sve kuće: izvana i iznutra, uvijek 
se obavlja dvaput godišnje, dok se sama t. 
zv. »kuća« češće kreči. Kuća se kreči krečom, 
a pod se »tare« (»trti«, »potrla sam kuću«) sa 
lukšijom od luga i ispira sa vodom. Kreče- 
nje i pranje spada na djevojke i mlade žene. 

Pranje haljina obavlja se »parenjem« 
svako 14 dana ljeti, a zimi mjesečno. »Pare 
se« haljine u »čabru« sa vodom od buko- 
va luga: »zonom«, »lukšijom«, a to se ka- 
snije safunom ispira. , 


»Variti safun« je godišnji posao i 
kuha se od otpadaka masti, čvaraka, i loja. 
To se. radi na način, da se uzme jedan dio 
lužnice spravljene od kreča i bukova luga, 
te se miješa sa lojem. Vari se u kotlovima, 
ohlađen reže u kalupe i onda se suši na ta- 
vanu. 


JELOVNIK KREŠEVSKE KUĆE 


Kreševski kovač i rudar radio: je težak 
posao i zato je jeo masniju i snažniju hranu. 
»Oblizanija« Kreševo nije poznavalo. 
Jedan dio prehrane morao se je spremiti u 
jesen. »Jerišće« ili »pilav« (rezance) 
»razvijale« su žene u jesen, od jesenskih 
jaja; tada se je »trlatarana«< i spravlja- 
la »pucana juik a<. »Bungur« se tako- 
der s jeseni pravio od pšenice ili od krupna 
i-bijela ječma. »Pastrma« (ovce ili gove- 
če koje se kolje za osušiti) sprema se s. po- 
četkom zime, a dijelovi džigerice, srca, gla- 
vuša i otpadaka loja kuhaju se zajedno, te 


se izliju u bure, gdje se drže i to se naziva 


[su 
“2 
pio) 


»skavurma« Kavurma se redovito daje 
brgatima i momcima za ručak.. S jeseni se 
meću i jaja u lug, da se ima preko zime. 

Pored ovih običnih mesnih jela, Krešev- 
ljaci vole svoj »pirijan« sa pečenom juf- 
kom, a od pečenih mesa »pečeno u cre- 
pulji«. «Mesni kolačići« jesu pi- 
kantna delikatesa, a ražanj (Rauber-Braten) 
jest svakodnevna brza gozba. Pored »b u- 
reka« (slanoga i slatkoga), za fine slado- 
kusce kuva se pita »drcbnjača« (od 
masnih crijeva), dok se »kuljen« (punjeni 
drobčići) broji u odabrana jela. Kako su 
Kreševljaci gurmani, vidi se po tome, da 
pored sve divljači, koja se jede, oni rado 
uživaju u »žabama«, debelim sjenicama 
i mladim golubovima. Naročito neki stari 
Kreševljaci pričali su kao «profinjeni gur- 
mani«, da ništa slađe nema od ježa i puha, 
te su im se zato i rugali Fojničani: 

»Kreševljaci, miši vodenjaci, 
vole puha, nego kruha!« 

Od bezmesnih jela voljene su mnogo »na- 
kore« (potkriža) od pogače, te kiseli kupus 
kuhan u glavicama kroz 2 dana, a onda hla- 
dan serviran uz bijeli luk i ulje — zvan 
»konbos«. 


34 


Pite se »kuvaju« (a sam rad zovu 
»pitu razvijati) od svega počev. od 
»bureka« mesa, pa do krompira i ti- 
kve. Suha pita zove se »maslenica«. 
Pita se slaže u »gužve« ili naposeb u 
»>kokovrce«. 

Pura se »vari« u dva izdanja: ako se 
vari u kotlu onda je »pura«, (zovu je i 
mandra), a ako se vari u »tavi« onda 
se naziva »gusto mlivo«. »Cicvara« 
i »Karacoca« jesu jela brzoga tempa 
spravljanja: maslac, sir i kajmak pečen u 
tavi. ' 

»Tirit-pita« jest pita, koja spada u 
»Iratarska jela« (najeli smo se ko 
pratri«, »pratarski ručak« itd), a jest kombi- 
nacija pečene juike močene u pileću čorbu, 
slagane u »tepsiju«, u sredini pileće ili ko- 
košije meso, a iza kako se je to zapeklo, pre- 
lije se kiselim kajmakom sa utucanim bijelim 
lukom. ' ' 

Puževe su jeli rijetko, a žabe samo »ko- 
rizmom«. Riba se jede: na ugljenu. pečena, 
pod »sačom« u tepsiji pečena ili pečena 
na tavi, te kuhana na »slanoj vodi«. 

Kruh je bio raznolik: »pšeničan, ječmen, 
kukuruzan, prosen, zoben; »prosen i zoben« 
za nevolju. Redovito se je u Kreševu rabio 

ječmen kruhu i zvao se »jara«. »Sam u n« 
i»pogača« spadali su na svečanu »so- 
fru«. (»Solra« vele ne samo za postavljeno 
jelo, nego i za prosjedale, koji jedu; zato 
se i veli: »ne divani svašta za so- 
irom!«, a »sinija« zovu samo onaj dr- 
veni- stolić). Kruh je redovito »u kvas«. 
Kako su negda bili dugi postovi, a i radnici 
su kruh nosili na razne poslove, to se je 
mnogo gledalo, da kruh bude dobar, bijel 
i tečan. Kruh se dijeli tehnički ovako: kruh, 
kolač (manji kruh) pogača, kovrtanj i lokum 
(pecivo); kruh iz krušne peći i kruh »iz pod 
sača« (tu se najrađe peće pogača ili kuku- 
ruza). 


DJECA 

Porodaj u kući bila je svečana zgoda. Tu 
su uvijek svečane »babine«. Na »babine« 
idu žene. Bliži rod i kuma. Po mogućnosti 
»kumstvo« se čuva, t. j. kuće koje su se sku- 
mile, ne mijenjaju kumstva, te se to kumstvo 
broji »u petero«, »u devetero«, a znao sam 
i za »četrnaestero kumstvo«. Na »babine« 
se nosi: pita i pogača, te boca rakije; naj- 
bliži rod i kuma povrh toga nose nešto za 
dijete: kapice, platna za košulje ili nove pele- 
nice. Tada bude za sakupljene i svečani ručak. 

Majci djeteta i starijoj ženi (n. pr.. svekrvi) 
donose: »partokal« (naranču), limun. ili 
jabuke. Kum najčešće odmah po krštenju bu- 
de u kući počašćen — drugačije sav cere- 
inonijal »babina« ide u resor ženskih po- 
slova! 


»Striženo kumstvo« se sklapa ka- 
snije, kada djetetu narastu kosice. Tu daruje 
kum dijete obično novcem (dukat u zlatu), 
a mati djeteta daruje kuma »boščalu- 
kom« (košulja i gaće u novoj marami za- 
vezano). Tada je odmah i svečani objed. 

Ako slučajno ima više djece, onda je više 
i »bešika« a u protivnom jedna »beši- 
ka« služi za svu djecu. »Bešike« su re- 
dovno lijepo radene i ukrašene rezbarijom. 

Da se djeca uče stajati, meću se u »sta- 
lak«. Čim pako počnu prve korake praviti, 
dolaze u »hodavicu«. »Hodavica« je dr- 
vo, koje se okreće između poda i stropa (ši- 
šeta i greda), sa jednim drvenim pojasom 
blizu poda, te se kreće. ' 

Svaka kuća u Kreševu pruža djeci priliku 
za igru i sport. Igre su: »klis«, »bira«, 
»kolo« i »ploke«; kasnije dolazi »ba- 
citi se kamena«. Sport se dijeli prema 
godišnjoj dobi: u proljeće ići u cvijeće i hva- 
tati žabe (za jelo) ljeti kupanje, mali ribo- 

lov, branje jagoda i borovnica, te pripre- 
manje osušenih grana i drveta za »odla- 
g u« u kući; zimi klizanje po snijegu na »li- 
gurama« (drvenim saonicama) ili »pot- 
kovama«< (isto saonice, samo željezom 
potkovane), te lovom na ptice: »pucanj«, 
»pod pletenku ili sepet«,y »dlake« (mala 
»lasa« u drvu napravljena od konjske dlake), 
te »grudanje«. 

Odraslija djeca imaju i nekoliko svojih 
Općih svečanosti za čitavo mjesto. Na 
»Jurjev-dan«, ujutro imaju »protru- 
biti na trube« kroz sve Kreševo, a 
tako isto i »uoči« toga dana. »Trube« 
se motaju od vrbove ili ljeskove kore, a 


»pisak« se isto pravi od grančica tih dr-- 


veta. Druga je svečanost na Veliku Subotu« 
pred Uskrs, kada djeca raznose »svetu 
vatru«, blagoslovljenu pred crkvom, po 
kućama i budu darivana jajima. Treća je 
svečanost paljenje »jangije« (velike va- 
tre) uoči Ivan-dana. Svako »čelo« Kreševa 
pali svoju »jangiju«, a zato djeca vuku gra- 
nje po 20 dana pred večer svakoga dana. 
Kod »jangija« sudjeluje sve Kreševo korpo- 
rativno uz. pjesmu i kolo. 

PIR 


Kreševljaci su teški ijekavci! Oni ne ga- 
vore: pir ili vir! Ne, oni to govore konse- 
kventno ijekavski: »pijer« ili »vijer«. Pir 
je opisao fr. Struhić u svojem »Povjest- 
ničke crtice Kreševa«, te je nepo- 
trebno citirati, ali se pripomenuti mora, da 
kreševski pir ima dug i svečan ceremonijal: 
počev od »prstena« (zaruka), »svile«, 
poziva na pir, slanja brava u kuću ženjenika 
od najbliže svojte, kuma i djeverova, cere- 
monijala u kući mlade, pa kod pira, sve dok 
se kum ne otprati kući, a da tada »dje v e- 
ruše« operu suđe i očiste kuću! Svečani 
pirovi obavljali su se zadnju srijedu pred 
sv. Katarine — 25. studenoga i tada se svi 
momci vjenčavaju. Pirska slava traje 3 dana, 


brojeći petak, kada se po djeverušama kuća 


čisti, a tada imaju pravo momci doći malo 
na razgovor i za malo veselje peku se keste- 
ni, po momcima kupljeni. 


UKOP 


Kreševljaci su negda imali svoje vlastite 
grobnice u samostanskoj crkvi: svaka obi- 
telj za sebe. Tu su bile česte prepirke izme- 
đu obitelji i franjevaca, te su presude dola- 
zile čak iz Rima. Grobnice su bile kamenim 

pločama razdijeljene i pokrivene. Građanske 
ploče imali su ili samo inicijale (B — Buzuk, 
Ć = Čorić, Ch — Kristić, M — Momčino- 
vić, R == Ribičić itd.) ili su imali rimske bro- 
jeve: XV, XX, XXVIII, itd. Od 18. stoljeća 
počeli su se kopati u groblja kraj crkve u t. 
zv. »Mrtvačkoj bašći«, a u 19. stolje- 
ću u drugoj parceli zvanoj »Ogradđe«. 

Mrtvu djecu kupaju i presvlače žene. Mu- 
škarce peru i presvlače muškarci, a ženske 
starije žene. Smri se smatra za redovan tok 
Života, zato se zove svećenik pred smrt, zo- 
vu se ukućani i znanci na »halal« (oprost), 
sviđaju se računi sa poslom vezani itd. 

»Kuća« — obitelj brine se za pokop. Sva- 
ko odraslo čeljade mora imati »ukopne 
haljine«: košulju, gače, čarape, kapu ili 
povezač, i onda »ukopne svijeće«: 
»muški ukop« — 33 male svijeće -- 4 
»odarskesvijeće« — za nosila, te jed- 
nu svijeću više glave, veću i deblju; a »žen- 
skiuko ps ima 60 svijeća i sve drugo kao 
i kod muških K tomu dođu: 2 »marame« 
za»maliukop«, a 4 marame za »veliki 
ukop«. Te marame zovu se naročitim ime- 
nom »križi«, jerje »veliki ukop« imao tri 
križa (kao na Maslinskoj gori), a »mali 
ukop« ima tek jedan križ. Jedna marama da- 
rtije se. svećeniku koji prati mrtvaca. 

Grob idu kopati najbliži po rodu i susje- 
di. Negda se je kopalo bez sanduka ili lijesa 
u današnjem obliku. Za zakopavanje rabile 
su se »sklopnice«, t. j. tri daske u formi 
trokuta sa zatvorom na obje strane. Te su 
se daske tesale — svaka obitelj za sebe — 
i ostavljale su se na tavan, da se suše, jer 
su bile debele do 5 em i od bukovine ili hra- 
stovine. Iste su znali nazivati i »ukopnja- 
če«. Gotove — »srezane« — donesu se 
ka grobu, polože se u gotov grob, te se on- 
da mrtvac tu smješća. 

Pratnju sprovoda uvijek čine svi »esna- 
fi« t.j. obrtnici istog obrta, ako je domaćin 
i u crkvi za vrijeme »opijela« gore svijeće 
istoimenoga »esnaia«. 

»Daće« Kreševo nema, a ni spomena o 
tome nije u kronikama franjev. samostana 
Tek se »zukopnicima« (koji kopaju grob 
i mrtvoga zemljom prekriju) iznese odmah 
na groblju malo rakije, mesa ili sira, te po- 

gača, ali to se uzme tek radi običaja. 

Prehranu kuće, gdje je mrtvi slučaj, o. 

zima rodbina. 

Prve nedjelje — za vrijeme »pučke mi- 
Se« u crkvi — ima se navijestiti »Molitva« 
i oglasiti ovako: »Ove nedjelje umro 
je X, Vri'isko je oprošćenje od 


41 


švegapuka«, a tada sav narod osrednjim 
glasom: odvrati: »B o £ mu oprostiol«. 
e u ne baš odviše davna decenija, dok jed 
Kreševo nosilo izvrsno narodno odijelo, i 
onda je bila »korota«. »Žalost« za pr- 
vom rodbinom traje godinu dana, za druge 
pola godine, za djecom malom — ništa »jer 
su anđeli«. Kako je ruho bilo vezeno, za vri- 
jeme žalosti nosiloseje samobijelo 
Kasnije, kada su pridošle u 18. stoljeću no- 
ve stvari u odijevanju, onda se je crnina ra- 
bila. Dapače su muškarci kroz :2—3 nedjelje 
ostajali bez brijanja i »izvrati gunj«. 
os»Mrtvački pokrov« jest bijelo plat- 
no. Da li se je kada povrh toga — kao što 
i danas čine na selima oko Kreševa — ra- 
zastirao »crveni šal«, kojega muškarci 
omotavaju oko kape, to mi nije poznato. 
.. Kreševska sela imaju i danas »da ć u« ve- 
činom kod kuće, 


ODIJELO I OBUĆA 


Sigurno mi je poznato prvotno odijevanje 
Kreševa, t. i. pred nošnjom »dimi ja« i 
»paculeta«. Žene su nosile do 18. stolje- 
ća: duge košulje, rukave i prsa »pirlita- 
na« (na stanu vezena utkivanjem), duge 
gaće sa »pirlitanim« podkoljenicama, 

duga »anterija« i pas sa dugim trakama. 
Glavu su ženske prekrivale bijelim pokriva- 
iom. Udate žene imale su vezenu »poćeli- 
cu« (kapu), dok su sve žene imale vezene 
ogrlice. Obuća je bila: svečana — »tatar- 
papuče«, a obična — »nanule«. Preko 
košulje nosila se je »ječerma« (kao pr- 
sluk), dok se je druga izrada gornjega odi- 
jela zvala »jelek« i to su bili širi i dulji 
rukavi u raznim varijacijama. »Duga an- 
terija« većinom za zimu, »kratka an 
terija« za tople dane; »dugiili kratki 
jelek« prema zgodi gizdanja. Svojevreme- 
no vidio sam i par »dugih ječerama« 
— upravo do nogu. »Ću ra k« krznom pod- 
šiven bio je sa malim rukavima ili bez ruka- 
va. On se je dobivao za vjenčanje i trajao je 
čitav život. 

»Anterije« i »jeleci« izmetnuli su se kasni- 
je u»ženske koporane«. »Kuburije« i 
»saltice« jesu kasnija odijela 19. stoljeća, 
samo »kuburija« nešto starija. 

Svečane »ječerme« imale su sitna srebrena 
puca sa »ilikama«, a zvale su se »šećer- 
li« jer su bile sitni filigrantski rad, dok se 
generalno nazivaju »ženske toke«. 

* Čarape su od vune i uvijek bijele sa crve- 
nim šarama. 

Prva žena -— ivka Karlović — oko god. 
1820. obukla je »dimije« i od tada posto- 
ji nošnja »dimija«, a druga nepoznata (valj- 
da neka Begović?) katolikinja iste godine 
uzima manufakturnu maramu za glavu, zva- 
no »pacule«. Prekriti glavu bilo kojom 
krpom naziva se »obuliti«. »Fino-fe- 
sić« je kasnija ženska kapa, kao i »kal- 
pak« t. j. kapa sa kitama oko pola »fesa«. 

Muško odijelo bilo je: »koparan«, »je- 
čerma«, »gunj« »čakšireili »šalva- 
re« (iz plave vune) sa »tozlucima«. Pas 
je bio crven, a »tranbolos« kasnije uve- 
den i to za mladi svijet. Preko pasa bijaše 
»bensilaj« kožnati pripasač za spremu 
raznoga pribora: za »keharu« (novčanik), 
nož, »harbiju (drveni nabijač za pušku) 
i druge sitnice. »Fermen« je kasnija muš- 
ka moda. »Čakšire« se luče: na »čoha- 
ne« i »suknene, te »potur-čakši- 
re«. Ljetna nošnja bila je košulja sa »dž e- 
madom« ili »ječermom«. 

Gunj je od sukna sa manje ili više »ga j- 
tana«. >»Fesovi« su izbili iza 1800. go- 
dine, a dotle su se nosile kape zvane »Hr- 
vaćanke« ili »Hrvatke« krojene od 
bolje čohe — sukna u crvenoj boji. 

Koji su češće putovali, ti su imali crv e- 
ne kabanice od sukna sa kukuljicom. 

»Ječerme« su urešene sa jednim, dvo- 
jim ili trojim »tokama« — krupnoga zrna 
i veza, srebrena ili srebro pozlaćeno. 

Obuća je: visočki opanci — za obične dane, 
»mestve« za svečane, a »kalčine« (ne- 
što kao čizme) za put i jahanje. Kovači za 
rad u kovačnici nosili su drvenu. obuću zva- 
nu »cokule«, dok je jedna »cokula« u ko- 
vača-talioničara bila sva od željeza. Prve 
cipele »>kundure« došle su u Kreševo 
1850 g. iz Banja Luke. ' 

Muškarci su glavu brijali i ostavljali su 
»perčin« na vrhu glave. Do nazad 30—40 
godina bijaše još par starih ljudi sa per- 
činom. ' 
»Mode je bilo, ali u vrlo sporom tempu, 
te je mnogo prilagodivana  carigradskoj 
nošnji. Ipak su katoličke građanke imale 
zajedničku notu nošnje za svu Bosnu, sa 
imalim nijansama za Dolac i Krajinu. Kada 
se zna, da je prvi »zar« muslimanka iznijela 
na ulicu 1866 g. (Kreševljaković — »Morići«) 
onda se vidi tempo ondašnje mode. 

Ako treba ovome pridodati još nešto oko 
ženskoga uljepšavanja, onda tu nabrojimo 
umivanje u jagorčiki, ljubicama. ružama, te 


tilijeku ili namazati se »povlakom« mlijeka 
ina večer, bila bi nabrojena uglavnom srestva 
kozmetike. 


PONAŠANJE — ETIKETA 


Sve zgode imaju svoj »propis«, a većina 
i svoj ceremonijal. Općenita pravila pona- 
šanja vršila su se strogo, inače .je bio na- 
zvat: »ćoto«, »gurbet« »haj-huj« itd. 

Mladi pozdravlja starijega. Pozdravi su: 
»Hvaljen Isus« i »Uranio«. »naspavao se«, 
»jesi li sustao«; za noć: »Lahku noć i Bog 
na pomoć!«. Božić ima svoj posebni po- 
zdrav, a drugo je sve obično. Stari se nisu 
ljubili, osim na samrti ili teškom rastanku, 
nego su se pozdravljali prigibom glava 
s jednu i drugu stranu. Kako si?« ili »Kako 
ste?« jesu obligatni upiti. 

U kuću se ulazi izuvši obuću pred »ška- 
lama«. Jedino strani gost smije u obući u 
kuću. Stariji se ponudi se »stolom« (trono- 
gom), a mladi imaju s nogu kazivati io 
svrhu pohoda. 


Muški ne smiju ići u žensko sijelo — sa- 


stanak, a žene ne spadaju u »muški razgo- 

vor«. Djeca moraju biti svuda isključena. 
Po redu se govori i taj govor mora biti 

kratak, »da svak dođe do riječi«; 

nitko se ne smije »uticatic u riječ. Mi- 
šljenje se donosi počam od najmla- 
đdega. 

Kod jela najstariji uzima kašiku, pa onda 
redom. Svak mora jesti ispred sebe. Jede se 
polahko i. bez lupe. Prstima se jede pita i 
meso, sve drugo sa kašikom. Muškarci ulaze 
i izlaze pred ženama, ali u lonce i ćase ne 
smiju zavirivati! 

Godine, sposobnost u zanatu i građanska 
korektnost sa primjerenim kršćanskim živo- 
tom daju društvenu prednost. Stara je ta 
riječ: »Svak je gazda sebi!« 

Star, bolestan, dijete, žena, imaju pred- 
nost za bolju pogodnost. 

Kod jela ili sijela muški su zajedno, a onda 
nadovezuju žene. Tu nema na parove! Kada 
se muški svađaju, dužnost je umiriti ih, a 
kada to žene čine ima se proći kao da i 
nijesi čuo. 

Lijenost je najveći porok; lažac gori od 
kukavice; a nemati zanata — znači biti bez- 
vrijedan čovjek. »Najveće blago jest 
čovjek!« »Tko se nije ženio, taj nezna 
što je život«; »tko nejma djece, nezna što 
je radost«; »tko nejma svoje kuće, nezna 
što je carstvo«; »zaraden je kruh sladak!« 

PJESMA, TAMBURA I KOLO 


Junačka narodna pjesma pjevana je od 
pojedinih guslara, a mnogo češće recitovana 
na »sijelu«. Pjevanje ž>»-momačkih i dje- 
vojačkih« (naš narod nezna za naziv 
»ljubavna pjesma«, a »sevdalinka« je orijen- 
talni naziv, ali ga narod nije poprimio) — 
pjesama, bila je dnevna potreba Kreševa. 
Svako doba i prilika ima svoje pjesme: preko 
godine pjevaju se svjetske pjesme, a uz ko- 
rizmeni post crkvene pjesme, naročito »Go- 
spin plač«; za veselje — vesele pjesme, a kod 
mrtvaca duhovne pjesme kao: o nebu, pa- 
klu, filozofske glose itd. Našao sam jednu 
zbirku pjesama u obitelji pok. Franje Milo- 
ševića — zbirka od jedno 80 pjesama; koje 
su pjesme pjevali naši Kreševljaci pred 80 
godina. Zbirka dvostruko zanimljiva: a) što 
je pisana od momka Kreševljaka i b) što je 
zabilježena po koja pjesma još mnogo sta- 
rijega vremena. Vrijedno bi ju bilo negdje 
u zbornicima narodnoga života izdati! Da 
se je u Kreševu mnogo i lijepo pjevalo svje- 
doči opća bosanska uzričica: »U. Kre- 
ševu ne pjevaj!« t. j. tu se s pjesmom 
i glasom ne možeš producirati! 

Rekoh: pjevalo se je i kod mrtvaca, i to 
se je činilo u glavnom. po noći, dok su bdili 

uz mrtvaca. Ali to nije izvorna narodna 
pjesma, nego po piscima spjevani razni du- 
hovni nauci. 

Tambura je bila nužna potreba svake kuće. 
Znanje tamburanja i obilje tambura kazuje 
nam činjenica, što su negdašnji kreševski 
momci sastavljali tamburaški zbor od 20 
tanbura i to samo »šargija« i »sa- 
zova«. ' 

Violina je bila vrlo rijetka, a zna se za 
nekolicinu, da su i nju svirali. 

»Ćampare« (»tas<) jesu sastavni dio 
tamburaškoga sviranja. Iste su bile jako 
malene i nosile su se u njedrima, ali su imale 
jasan zvuk. 

»Bubanj« je ciganska muzika i bijaše 
to ispod ponosa, te se uz njega bubnjalo 
samo uz poklade od namačkarađenih osoba. 

Kako je kreševski svijet imao neku priču, 
da su Židovi Isusa izdali svirajući uz »dei«, 
to njega nisu nigda ni rabili. 

Mnogi su znali svirati na »dvojnice« ili 
»sviralu«, te uz »rog« — veliki volovski 
rog očišćen i na vrhu otsječen sa piskom od 
drveta. »Fićukati« je bilo sramota: »jer se 
psima zviždi!« 

Narodno kolo ima veliki razvoj. Prvotno 
su samo djevojke »kolo vodale«, 


A : 49 


ili »kolo kolale«, te su pri tome pjevale, 
a momci su samo kraj kola tamburali. Ka- 
snije su »kolo igrali« uz tamburu i za- 
jedno s momcima, te i to zajedničko igranje 
nije bilo »za ruke«, nego »preko jag- 
luka« t.j. držeći se kraja »jagluka«. Bijaše 
samo jedno »pantomimsko« kolo davne na- 
rodne zabave«, a igralo se je u dvoje: muško 
i žensko, bez doticaja, uvijek jedno spram 
drugoga igrajući, a kraj toga mimikom lica 
i rukom ljubavna očitovanja dajući. Taj t. zv. 
ples igrao se je samo na kućnom sijelu, a ja 
sam ga u svemu vidio dvaput, sjećajući se 
samo nekoliko figura ili kretnja. 

Kolo bi se igralo pred mrak na dva mjesta 
na »Jaliji« ili na »Vrelu«, a obligatno kod 
»Jangije«. 


ESNAF 


Jedan dio cehovske — »esnaiske« predaje 
bio je sigurno održavan: crkveni dio cehov- 
skih dužnosti. Bilo je nešto i u poslovnom 
i u građanskom životu, te je to i turska vlast 
poštovala; n. pr. da su po 2 »esnafska« maj- 
stora predavali tužbe ili primali naloge za 
cjelokupni »esnai«; da su uvažavane pritužbe 
radi nejednake podjele ili kupnje materijala, 
te neke druge poslovne obveze. 


Fojnički kovači imali su svoj »kovački 
pir« — esnafsku slavu, dok za Kreševo to 
nije poznato — a to su ta dva mjesta u ne- 
posrednoj blizini! 

Zapisnici Franjev. samostana t. zv. »T ef- 
terrufetskihiliesnafskih misa« 
imaju stalan upis tih služba Božijih na po- 
jedine blagdane, a za označeni »esnaf«. Na 
nekoliko mjesta ima, kako su »rudarske dru- 
žine« dale rudu mjesto novca. 


BROJ MAJDANA, RUDNICA 
I KOVAČNICA 


»Rudnica« je talionica, »majdan« recimo 
valjaonica za protezanje željeza u šipke, a 
kovačnica ili »duganja« mjesto prerade 
željeza u ploče, čavle i drugo oruđe. 

Broj majdana oko Kreševa bio je 21, a 
prema tome toliko i rudnica. Istina nigda 
nije radio isti broj majdana, a niti su isto- 
dobno građeni. Oko 14 majdana bilo je go- 
tovo uvijek u radu. Uzgred budi spomenuto, 
da je i Fojnica imala 6 majdana. 

Fr. Strukić spominje broj kovačnica — 
oko 60 »duganja« — kovačnica. 

Uz pojedinu kovačnicu bile su t. zv. »0 t u- 
cane« za uljepšavanje ploča, a tu su redo- 


vito po 2 radila. Uz to je bilo par bravara 
i puškara. 


UTICAJ DRUGIH KULTURNIH SREDINA 
NA KREŠEVO 


Dubrovčani su davno već u Kreševu i 
njihov kulturni utjecaj jest najveći. To se je 
sačuvalo do danas. Dubrovačka pokvarena 
talijanština nekih naziva čuje se i danas, 


n. pr.: »Kikara« — šalica, »škale« — ste- 
penice, »gabija« — krletka, »pljat« — ta- 
njur, »mačkare«, — »Kalendora« — Svijeć- 
nica, »duganja« — kovačnica, »cokule« == 


obuća, itd. 

Ali kasnije doseljeni Sasi dali su također 
svoj dio i taj je ostao u raznim imenima: 
Koštroman, Orman, Oberska rupa, Hagunti, 
šljeganj — teški čekić, tal — dio i još ne- 
kim. 

Dapače — prema maticama župe, zna se, 
da su i kasnije dolazili neki stranci iz Ugar- 
ske. A mnogo veći broj useljavao se stalno 
s juga od Hercegovine i Dalmacije — veći- 
nom u sela, ali nešto i u Kreševo. 

Kako je cjelokupan arhiv kreševskoga sa- 
mostana izgorio u god. 1765 teško je raza- 
brati: koje su uistinu starosjedilačke obitelji 
Kreševa od svih onih, koje tvrde da jesu 

prema svojoj tradiciji. O Kreševu napisao 
je g. Skarić (GI. Z. M. Sarajevo 1936) jednu 
malu radnju. Ima tu dosta jezičnoga naga- 
danja, ali i drugih netačnosti. Nas ovdje za- 
nima samo ova Skarićeva tvrdnja: »I doma- 
ćeg starosjedilačkog stanovništva jedva da 
je bilo u 18 vijeku«. Piscu izgleda nisu poz- 
nate neke stvari: da se je pleme dijelilo u 
ogranke, pak da se ne zabune imali su Taz- 
ne »priimenjke«, 7n. pr. Kristići: Jare, 
Brzice, Protrke i Anune; te zato pisac krivo 
čita: »Annunovich« kao valjda Antunović 
— dok su to Kristići — Anuni ili po mati- 
čaru »Anunovići«! Tako se razno nazivaju 
Tvrikovići: Šaini, Senje, Rajići, Lolje i Ljo- 
ljušići; pa onda Ćorići: Matanovići, Core i 
Nikolići (po Nikoli), dok su Nikolići: Ivušići, 
Šimići itd. ' 
Opća tradicija Kreševa veli, da su Bakra- 
čevići — »FElčije« najstarija obitelj Kreševa, 
a valjda je još živa jedna ženska glava i da- 
nas. Kako nema »Matica« pokušao sam za 
Kristiće napraviti jedan šljedored: uzeo sam 
Matice: rođenih, vjenčanih i mrtvih, pak 
sam kombinirao dokle mogu dovući u vre- 
menu i vrlo sam lahko vezao sa 1600. godi- 
nom. Tako će biti i sa još 20 obitelji Kre- 
ševa. Ujedno treba znati, da su onda te obi- 
telji bile brojne. Zna še, da je »Donje Čelo« 

najstariji dio Kreševa, a tu su Kristići sa 
svojom ulicom, tu su bili i Elčije, tu su bili 
Agramići, Olovčići, Tvrtkovići itd. Znam po- 
zitivno za neke obitelji kada su doselili, kao: 
Nikolići, Čondrići, Buljani, Divići, Sabljići, 
Budimiri itd., ali uza sve kopanje moje po 
tradiciji i arhivu nigdje ne doznadoh za: 
Elčije, Tvrtkoviće, Ostojiće, Kristiće, Agra- 
niće, Kujundžiće, Šerkiće, Bane, Kobačiće i 
još neke. Jedno sigurno tvrdim. Kreševo 
idanasimaiumjestuinaselima 
veći dio starosjedioca stare Bo- 
sne. Naprotiv: većina današnjih muslima- 
na jesu vrlo kasni doseljenici Kreševa. »Dža- 
miju« u sredini Kreševa sagradili su u 18. 
stoljeću, kupiv zemljište od Tomića. Mnoge 
su obitelji danas već izumrle, ali vidi se iz 
»Nekrologa« bosanskih fratara, kako su te 
obitelji bile i tada u Kreševu. Pisati dnevni 
život hrvatskoga naroda u Bosni, mučna i 
teška je stvar: arhivi pogorili, kronika o ži- 
votu narodnom vrlo mršava — skoro nika- 
kova, a tradiciju nije nitko pisao pred 100 
ili 200 godina, te zato i mali jedan zapisak 
daje neku svjetlost u te dane stare Bosne. 
Nu dobro je sve zabilježiti, što se bar dosa- 
da saznalo, kao n. pr. srbijanska obitelj Ka- 
lafatovića .starinom je iz Kreševa, odseliv 

najprije u Dalmaciju, pak onda u Srbiju; 
Corići u Beogradu također su iz Kreševa, 
a neke godine dode kao izbjeglica iz Rusije 
jedan časnik i ispriča kako mu je djed iz 
Bosne, te Fr. D. Ban utvrdi i ime i obitelj 
toga Kreševljaka. Zna se, da su Kreševljaci 
selili i u Olovo, Srebrenicu, Fojnicu, Stari 
Majdan i drugdje, ali gotovo nigda plemen- 
ski ne bi ta selidba, nego po koji član. Tako 
1. pr. tradicija veli, da su Olovčići stari Kre- 
ševljaci, tek su neko vrijeme radili u Olovu, 
a onda vrativši se u Kreševo dobili su to 
ime »Olovčići«, za razliku od drugoga di- 
jela istoga plemena. Da su bile uopće malo- 
brojne obitelji katol. življa u Bosni, pa to 
se zna iza onih velikih selitbi preko Save, 
ali tada Bosna i opustje, pa turska uprava 
poče naseljavati stanovnike sa granice Crne 
Gore, a fratri od Hercegovine. 


Jedno je sigurno, da Kreševo kao obrtni 
grad i samostalne Bosne i turske okupacije 


* pak sve do danas, nije nigda u velikim vre- 


menskim razmacima gubilo kontinuitet op- 
stojanja, dakako zahvaljući sve to rudar- 
skom i željezno-obrtnom zanimanju svoga 
življa. I to je jedino mjesto Bosne, gdje su 
katolici uopće imali svoj grad kroz stoljeća 
povijesti, sačuvavši ga do danas! 

RAD »GRAĐANSKI ŽIVOT KREŠEVA« ra- 
đen je prema pojedinim radovima istoga pisca, 
a ti su radovi slijedeći: 

»Kovačka zadruga u Fojnici« (Franjev. Vi- 
jesnik — 1931). 

»Nepisana povijest našega zanatstva« (Franj. 
Vijesnik — 1933). 

»Naše četiri legeride« (Franj. Vijesnik 1933). 

»Rufetske mise i esnafske svijeće u Kreševu« 
(Franj. Vijsnik — 1933). 

»Pučki crkveni napjevi u Kreševu« (Sv. Ce- 
cilja — 1932). 

»Nekoliko znamenitih »regens chori« (Kori- 
šta za otomanske vlasti u Bosni« (Sv. Cecilija 
— 1933). j 

»Crkveno-narodni napjevi u Fojnici« (Sv. 
Cecilija ——> 1932). 

»Didaktične basne o poljoprivredi i stočar- 
stvu u Bosni« (iz Kreševa) — (Hrvatska Stra- 

ža — 1934). 

»Krsnica« — (Kalendar »Napredak« 1936 i 
Jugoslov. List — 1938). 

.»Bosanske crkve i kon opskrbljivanje za 
otomanske vlade» (Kalendar »Napredak« 
— 1937). : 
. »Narodni nazivi kovačkoga obrta u Kreševu« 
— »(Napredak« — 1938). 

»Bosanska zvona« i »Najstarija kuća Bosne 
i Kreševa« — (»Napredak« — 1939). : 

»Dama« — Jugoslav. List — 1936). 

»Tambure i ćampare u: Kreševu« — (»Na- 
predak« i »Hrvatska Tamburica« — 1937). 

»Korizmeni običaji Kreševa« —- (»Katolički 
Svijet« — 1938). 

»Narodna nošnja u Kreševu« — (»Katolički. 
Svijet« — 1937). 

Drugi sitniji radovi nalaze se u mjesečniku 
»Napredak«. 

